Χένρι Σόμερσετ, 7ος δούκας του Μπωφόρ

Ο Χένρι Σόμερσετ, 7ος δούκας του Μπωφόρ (5 Φεβρουαρίου 1792 - 17 Νοεμβρίου 1853) Βρετανός ευγενής, στρατιωτικός, πολιτικός και 7ος Δούκας του Μπωφόρ ήταν μεγαλύτερος γιος του Χένρι Σόμερσετ, 6ου δούκα του Μπωφόρ και της Λαίδης Σοφίας Λέβισον-Γκάγουερ (1771–1854), κόρης του Γκρανβίλ Λέβισον-Γκάγουερ, 1ου μαρκησίου του Στάφορντ. Ο Χένρι Σόμερσετ έγινε κόμης του Γκλάμοργκαν (1803) και μαρκήσιος του Γούστερ (1803 - 1835), ο Λόρδος Γκράνβιλ Σόμερσετ ήταν ένας από τους μικρότερους αδελφούς του.

Στρατιωτικές υπηρεσίες

Ο Μποφώρ διορίστηκε σαλπιστής στο 10ο Σώμα Ουσάρων (18 Ιουνίου 1811), προήχθη στις 21 Αυγούστου σε Υπολοχαγό του 14ου Τάγματος Δραγώνων και στις 6 Σεπτεμβρίου επανήλθε στο 10ο Σώμα Ουσάρων. Ο Γούστερ υπηρέτησε τον δούκα του Ουέλινγκτον στην Ισπανία και την Πορτογαλία την περίοδο 1812 - 1814.[1] Εξελέγη στο κοινοβούλιο με τους Τόρις στην Μόνμουθ (1813) και παρέμεινε στην θέση εκεί το 1831. Μεταφέρθηκε στο 7ο Σώμα Ουσάρων (26 Οκτωβρίου 1815) και την επόμενη χρονιά διορίστηκε λόρδος του Ναυαρχείου υπό τον λόρδο του Λίβερπουλ υπηρετώντας στο διοικητικό συμβούλιο μέχρι το 1819. Διορίστηκε Καπετάνιος στο 37ο Σύνταγμα Πεζικού (2 Δεκεμβρίου 1819) και στις 30 Δεκεμβρίου δέχτηκε προαγωγή. 

Ο Μπωφόρ στις αμφισβητούμενες εκλογές του 1831 έχασε στο Μόνμουθ από τον Μπέντζαμιν Χαλλ, η νίκη του Χαλλ ανατράπηκε και ο Μπωφόρ κέρδισε την έδρα αλλά την έχασε ξανά στις εκλογές του 1832 - 1833. Διορίστηκε αντισυνταγματάρχης διοικητής των γεωργών του Γκλόστερσαιρ (1834), αμφισβητήθηκε στο δυτικό Γκλόστερσαιρ αλλά εγκατέλειψε την έδρα όταν διαδέχθηκε τον πατέρα του ως 7ος δούκας του Μπωφόρ. Διορίστηκε Υψηλός Στιούαρτ του Μπρίστολ και έγινε μέλος του Τάγματος της Περικνημίδας (11 Απριλίου 1842).

Οικογένεια

Παντρεύτηκε σε πρώτο γάμο (25 Ιουλίου 1814) την Τζωρτζιάνα Φρειδερίκη ΦιτζΡόι (1792–1821) κόρη του Χένρι ΦιτζΡόι και της Άννας Γουέλσλι από την Οικογένεια Σκάιλερ με δεσμούς με τους Βρετανούς της Βόρειας Αμερικής, μαζί της απέκτησε :

Λαίδη Καρλόττα Αυγούστα Φρειδερίκη Σόμερσετ (1816 - 1850), παντρεύτηκε (5 Δεκεμβρίου 1844) τον Αυστριακό διπλωμάτη Φιλίπ βον Νόιμαν (4 Δεκεμβρίου 1781 - 14 Ιανουαρίου 1851)
Λαίδη Τζωρτζιάνα Καρλόττα Άννα Σόμερσετ (1817 - 1884), παντρεύτηκε τον βουλευτή Κρίστοφερ Μπέθελλ - Κόδριγκτον (1836)

Παντρεύτηκε σε δεύτερο γάμο την ετεροθαλή μικρότερη αδελφή της πρώτης συζύγου του Έμιλυ Φραγκίσκη Σμιθ (29 Ιουνίου 1822), κόρη του Τσάρλς Κάλλινγκ Σμιθ, ήταν και οι δυο κόρες της Λαίδης Άννας Σμιθ της αδελφής του δούκα του Ουέλινγκτον. Ο γάμος ήταν αντικανονικός από την Αγγλική εκκλησία γι'αυτό ακυρώθηκε μερικά χρόνια με αποτέλεσμα την σφοδρή αντίδραση του Ουέλινγκτον, μαζί της απέκτησε :

Χένρι Σόμερσετ, 8ος δούκας του Μπωφόρ
Χένρι Τσάρλς ΦιτζΡόι Σόμερσετ, 8ος δούκας του Μπωφόρ (1824 - 1899), παντρεύτηκε την Λαίδη Τζωρτζιάνα Καρλόττα Καρζόν
Λαίδη Έλιλυ Λευκή Καρλόττα Σόμερσετ (1828 - 1895), παντρεύτηκε τον Τζώρτζ Χει - Ντράμοντ, 12ο κόμη του Κίννουλ
Λαίδη Ρόζα Καρολίνα Μαρία Σόμερσετ (1829 - 1885)
Λαίδη Ενριέττα Λουίζα Πρισίλα Σόμερσετ (1831 - 1863), παντρεύτηκε τον Τζων Μοράντ
Λαίδη Γεραλδίνη Χάρριεττ Άννα Σόμερσετ (1832 - 1915)
Λαίδη Αικατερίνη Έμιλυ Μαρία Σόμερσετ (1834 - 1914), παντρεύτηκε τον Άρθουρ Γουόλς, 2ο βαρόνο του Όρμαθγουειτ
Λαίδη Έντιθ Φραγκίσκη Ουιλχελμίνα Σόμερσετ (1838 - 1915), παντρεύτηκε τον Γουίλια Ντένισον, 1ο κόμη του Λόντεσμπορουγκ

Ο Χένρι Σόμερσετ αγόρασε σπίτι στην 22 Άρλινγκτον Στρίητ μια διακριτή περιοχή στην πόλη του Ουέστμινστερ μέσα στο κέντρο του Λονδίνου από τον Τζον Πρατ, 1ο μαρκήσιο του Κάμντεν και προχώρησε σε σημαντικές ανακαινίσεις, επεκτάσεις και επιπλώσεις στο εσωτερικό. Ο Χένρι Σόμερσετ μετονόμασε την νέα κατοικία σε "Οικία Μπωφόρ" και κάλεσε τον αρχιτέκτονα Όουεν Τζόουνς που είχε μελετήσει την Αλάμπρα να την διακοσμήσει. Ο Μπωφόρ πούλησε το σπίτι έναν χρόνο πριν τον θάνατο του στον Γουίλιαμ Χάμιλτον, 11ο δούκα του Χάμιλτον.
Πέθανε στο σπίτι του Μπάντμιντον στο Γκλόστερσαιρ και τάφηκε στην εκκλησία του Αγίου Μιχαήλ και όλων των Αρχαγγέλων στο Μπάντμιντον. Ο Χένρι Σόμερσετ έμεινε γνωστός για τους δυο γάμους του και τις ερωτικές περιπέτειες στην νεότητα του με την συγγραφέα Χαρριέτ Ουίλσον (1786 - 1845) που ήταν υποψήφια νύφη του. 
Ο Μπωφόρ και η Χαρριέτ Ουίλσον είναι δευτερεύοντες χαρακτήρες στο έργο του συγγραφέα Τζορτζ Μακντόναλντ Φρέιζερ (1925 - 2008) "Μπλάκ Άγιαξ".

Παραπομπές

Πηγές

Doyle, James E. (1886). The Official Baronage of England. Vol. I. Longmans, Green and Co.
Chancellor, E. Beresford (1908). The Private Palaces of London Past and Present

Εξωτερικοί σύνδεσμοι
 Οι Μπωφόρ στο Κοινοβούλιο

Δούκες του Μπωφόρ
Τάγμα της Περικνημίδας
Οικογένεια Σόμερσετ